MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 62950/14.12.2021

**RAPORT DE SPECIALITATE**

la proiectul de hotărâre pentru abrogarea Hotărârii Consiliului Local nr.24/28.01.2021 privind transmiterea în folosință gratuită în favoarea Autorității pentru Administrarea Sistemului Național Antigrindină și de Creștere a Precipitațiilor a suprafeței de 798 mp teren, înscris în CF 159720 Satu Mare modificată prin HCL nr.82/2021

Prin Hotărârea Consiliului Local al municipiului Satu Mare nr. 24/28.01.2021 modificată de HCL nr.82/2021 s-a aprobat darea în folosință gratuită a terenului în suprafață de 798 mp, înscris în CF nr. 159720 Satu Mare, pentru o perioadă de 49 de ani, în favoarea Autorității pentru Administrarea Sistemului Național Antigrindină și de Creștere a Precipitațiilor în vederea organizării unui Punct de Comandă.

 În urma analizării terenului de către AASNACP la fața locului, s-a constatat că acesta nu îndeplinește caracteristicile minime necesare pentru funcționarea sistemului în condiții de siguranță întrucât sunt amplasați doi stâlpi ai rețelei de distribuție a energiei electrice, existând inclusiv un canal colector al apelor pluviale rezultate din rigolele aflate în fața caselor situate pe drumul național. Ca urmare a acestui fapt prin adresa nr.7453/26.11.2021 înregistrată sub nr. 61079/06.12.2021 la Primăria Municipiului Satu Mare, AASNACP renunță la dreptul de folosință transmis prin HCL nr.24/2021, modificată prin HCL nr.82/2021.

Având în vedere cele de mai sus, este necesară retragerea dreptului de folosință gratuită transmis prin HCL nr.24/2021, modificată prin HCL nr.82/2021, luând în considerare prevederile art. 129 alin. (2) lit. c) din OUG nr. 57/2019 privind Codul administrativ, înaintăm prezentul proiect de hotărâre consiliului local cu propunere de aprobare.

Şef Serviciu

Faur Mihaela

Redactat:ȘCM/ 2 ex.